I de sørøstre deler av nasjonalparken kan det påtreffes flere rødelistede fjellplanter som trives i basisk miljø, blant annet er det innslag av skifer i berggrunnen. Flere av disse artene er knyttet til snøleier som smelter sent, som dvergrublom, nordlig tinderublom, gullrublom, grynsildre, grannsildre, snøgras, rosekarse, fjellnøkleblom og jøkelstarr, samt svartbakkestjerne og snøbakkestjerne. Av disse er dvergrublom i kategorien «sterkt truet» og i Norge har disse sitt viktigste utbredelsesområde i Europa.